في الأيام المشمسة بنشوف الشمس في السما. شكلها زي طبق سخن ومنور. بس هي في الحقيقة كورة. هي أكبر وأسخن بكتير من أي نار. وهي أنور من كل لمبات الدنيا.
الشمس نجمة بس شكلها أكبر وأنور من أي نجمة تانية. في نجوم كتير أكبر من الشمس. الشمس قريبة مننا أكتر، عشان كده شكلها أكبر.
بالليل بنشوف القمر ونجوم كتير. القمر كورة مدورة. هو أصغر بكتير من النجوم. النجوم بعيدة عننا جداً، عشان كده شكلها أصغر من القمر. القمر ملوش نور من نفسه. لما الشمس بتنور عليه، بيبقى منور. لما القمر يبقى بدر، بيبقى شكله حلو أوي.
ليه القمر شكله منور؟
عشان هو منور. عشان عنده نور من نفسه. عشان النجوم بتنور عليه. عشان الشمس بتنور عليه.